આ બાબતે સર્વોચ્ચ ન્યાયાલય પણ ગંભીર છે. ગયા મહિને તેણે મહારાષ્ટ્ર સરકારને ઉલ્હાસ અને વલ્ધુની નદીને પ્રદૂષિત થવા દેવા બાબતે ખખડાવી હતી. આ નદીઓની રકા કરવા સંબંધિત તંત્રો વચ્ચે કોઈ સંકલન નથી તેવી ટીપ્પણી કૉર્ટે કરી હતી. મુંબઈમાં મીઠી નદી પ્રદૂષિત થઈ છે. તેને સ્વચ્છ કરવા માટે ન્યાયાલયે ગંદા પાણીની યોગ્ય સારવાર થયા પછી જ તેનો નિકાલ થાય તે માટે રાજ્ય સરકારના અધ્યક્ષપણા હેઠળ નિષ્ણાતોની એક સમિતિ પણ બનાવી હતી.